**15-JOGI/6-..../2017.**

***Vállalkozási szerződés***

**Közvilágítás kiépítése a Petőfi udvar 4-5. és 6-7. számú épületek között épülő új parkolónál és a Petőfi udvar 1-2. és 6-7. számú épületek között meglévő parkoló közvilágításának felújítása tárgyú beruházás kivitelezésére**

amely létrejött egyrészről

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester), **mint a Megrendelő** (a továbbiakban: **Megrendelő**),

másrészről a:

**…………………………………** (székhelye: ……………., bankszámla száma: …………………; adószáma: …………………; cégjegyzékszáma: ………………; képviseli: ……………….), **mint vállalkozó** (a továbbiakban Vállalkozó) között az alábbiak szerint:

**I. Előzmények**

I.1. Oroszlány Város Önkormányzata mint ajánlatkérő „***Közvilágítás kiépítése a Petőfi udvar 4-5. és 6-7. számú épületek között épülő új parkolónál és a Petőfi udvar 1-2. és 6-7. számú épületek között meglévő parkoló közvilágításának felújítása***” tárgyban, a közbeszerzésekről szóló 2015. évi CXLIII. törvény (a továbbiakban: Kbt.) 113. §-a szerinti, összefoglaló tájékoztató közzétételével indult tárgyalásos közbeszerzési eljárást folytatott le. Az összefoglaló tájékoztatás 2016. december 21-én került közzétételre a Közbeszerzési Hatóság honlapján, a Közbeszerzési Adatbázisban. Az eljárást megindító felhívás 2017. január 5. napján került kiküldésre az eljárás iránt érdeklődést jelző gazdasági szereplőknek.

I.2. Az eljárás során a …………………….. az eljárást megindító felhívásban és a közbeszerzési dokumentumokban foglaltaknak megfelelően érvényes ajánlatot tett. A Közbeszerzési Munkacsoport …./2017. (…..) számú határozatával a ………………………………. az eljárás nyertesének nyilvánította.

I.3. Felek az eljárást megindító felhívás és a Közbeszerzési dokumentumok, valamint az ajánlat tárgyalás befejezésekor érvényes tartalma alapján az alábbi szerződést kötik:

**II. A szerződés tárgya**

II.1.Megrendelő a jelen szerződés aláírásával megrendeli Vállalkozótól a jelen szerződés I.1. pontjában írt közbeszerzési eljárás tárgya szerinti munkát, azaz ***Közvilágítás kiépítése a Petőfi udvar 4-5. és 6-7. számú épületek között épülő új parkolónál és a Petőfi udvar 1-2. és 6-7. számú épületek között meglévő parkoló közvilágításának felújítása tárgyú beruházás kivitelezését.***

II.2. Vállalkozó a jelen szerződés aláírásával vállalja, hogy a Megrendelő által igényelt és a jelen szerződés II.1. pontjában meghatározott kivitelezési munkát szakszerűen ellátja.

II.3. **Vállalkozó részletes feladata:**

**A munka tartalma, mennyisége**:

Közvilágítás kiépítése a Petőfi udvar 4-5. és 6-7. számú épületek között épülő új parkolónál és a Petőfi udvar 1-2. és 6-7. számú épületek között meglévő parkoló közvilágításának felújítása

Oroszlány Város Önkormányzata az Oroszlány, Petőfi udvar 4-5. és 6-7. számú épületek közötti 597/39 hrsz-ú területen új 36 állásos parkoló kialakítását tervezi, melyhez kapcsolódóan a meglévő közvilágítási rendszert el kell bontani, és új közvilágítás kiépítése szükséges, hogy az újonnan kiépített parkoló terület megfelelően meg legyen világítva. A Petőfi udvar 1-2. és 6-7. számú épületek közötti 597/37 hrsz-ú területen meglévő parkoló terület megvilágításának felújítását is el kell végezni.

A közvilágítás átépítésének célja a közterületek közvilágítási rendszerének felújítása, mely során a parkolóhelyek és a terület megfelelő szintű megvilágítása biztosítva legyen. Az energiaellátás a meglévő közvilágítási hálózatról biztosítható.

**Bontási munkák:**

A kivitelezés során a két területen meglévő 5 db közvilágítási acél kandelábert, továbbá a meglévő 160 fm közvilágítási kábelt el kell bontani.

**Építési munkák:**

A kivitelezés során az 597/37 hrsz-ú területen 5 db STK 76/60/3 típusú kandelábert el kell helyezni és 90 fm közvilágítási kábelt kell fektetni.

Az 597 /39 hrsz-ú területen 8 db STK 76/60/3 típusú kandelábert el kell helyezni és 132 fm közvilágítási kábelt kell fektetni.

A felújítási munkákat a Keszmann & Bodnár Kft. ZBM2016/12. munkaszámú terve szerint kell elvégezni.

A kivitelezés során a közművek nyilatkozataiban foglaltakat be kell tartani.

Ajánlattétel során a rendelkezésre bocsátott költségvetés kiírás tételeit/szövegét és mennyiségeit tilos megváltoztatni.

A kivitelezésnek és a fénymérésnek 2017. március 31-ig kell megvalósulnia.

A szerződés tárgyát képező szerelési munkákat E.ON által minősített vállalkozás végezheti, mivel a kiépített térvilágítás a teljesítést követően a közvilágítási rendszer részeként az E.ON részére kerül üzemeltetésre átadásra.

Teljesítési határidő: 2017. március 31. Előteljesítés lehetséges.

A részletes műszaki dokumentáció az árazatlan költségvetés-kiírással jelen szerződéstervezet mellékletét képezi.

Vállalkozó a kivitelezést az építőipari kivitelezési tevékenységről szóló **191/2009. (IX. 15.) Kormányrendelet** szerint végzi.

Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.

Megrendelő köteles a munkaterületet rendszeresen ellenőrizni, az eltakarásra kerülő munkarészeket a Vállalkozó előzetes jelzése alapján szemrevételezni és észrevételeit legalább 8 naponként az Építési naplóban rögzíteni. A bejegyzés elmulasztása, illetve a Vállalkozó által tett észrevétel válasz nélkül hagyása a naplóbejegyzés tudomásul vételét jelenti.

Vállalkozó köteles az eltakarásra kerülő munkarészeket Megrendelőnek bemutatni és Megrendelőt az eltakarásról naplóbejegyzés útján vagy email-en legkésőbb 3 nappal korábban értesíteni.

Vállalkozó köteles a beépített anyagok és a beépítés minőségét igazolni és azt a kivitelezési munka során folyamatosan dokumentálni a Megrendelő számára.

A munka minőségének meghatározására a műszaki terv, a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

**II.4. A szerződés időtartama:**

* Munkaterület átadás: a munkaterület a szerződéskötést követően rendelkezésre áll.
* Szerződés **teljesítési határideje**:

**a kivitelezés teljes körű befejezésének határnapja, teljesítési véghatáridő: 2017. március 31.** (A kivitelezésnek és a fénymérésnek is 2017. március 31-ig kell megvalósulnia.)

**Előteljesítés lehetséges.**

**III. szerződés teljesítésében részt vevő személyek, szervezetek**

III.1. A szerződést a nyertes ajánlattevőként szerződő félnek kell teljesítenie.

III.2. A szerződés teljesítésébe a Vállalkozó kizárólag az ajánlatában megjelölt részfeladatokra, és körben vonhat be alvállalkozót. **A Kbt. 138. § (1) bekezdése értelmében építési beruházás és szolgáltatás megrendelése esetén az alvállalkozói teljesítés összesített aránya nem haladhatja meg a nyertes ajánlattevő (ajánlattevők) saját teljesítésének arányát. A Kbt. 138. (5) bekezdése értelmében építési beruházás esetén a teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.**

III.3. Amennyiben a szerződés teljesítése során a megjelölt alvállalkozó személyében változás következne be a szerződéskötéskor előre nem látható ok miatt bekövetkezett lényeges körülmény miatt, az új alvállalkozó személyét illetően Vállalkozó előzetesen egyeztetni köteles a Megrendelővel, és kizárólag az ajánlattételi felhívásban és közbeszerzési dokumentumokban szereplő előírásoknak ugyancsak megfelelő – a Megrendelő által jóváhagyott – alvállalkozó vonható be.

III.4. Vállalkozó a szerződés teljesítése során köteles biztosítani a jelen szerződés „Előzmények” című részében hivatkozott közbeszerzési eljárás során a szakmai alkalmasság körében igazolt, a Vállalkozó ajánlatában bemutatott szakember személyes közreműködését. E szakember helyettesítéséhez a Megrendelő előzetes írásos hozzájárulása szükséges. A helyettesítésre csak abban az esetben kerülhet sor, ha az újonnan bevont szakember megfelel a közbeszerzési eljárásban előírt, az adott pozícióra irányadó alkalmassági követelményeknek.

III.5. Felek rögzítik, hogy Vállalkozó az általa bármilyen módon igénybe vett Alvállalkozó teljesítéséért úgy felel, mintha maga teljesített volna.

1. **Szerződést biztosító mellékkötelezettségek:**

**IV.1. késedelmi kötbér:** a naponta a nettó vállalkozói díj 1 %-a,

A késedelmi kötbér összege: legfeljebb a nettó vállalkozói díj 20 %-a.

A kötbér összegéről a Megrendelő a késedelem megszűnésekor, legkésőbb azonban a teljesítési határidő lejártát követő 20. napon állít ki számlát, melyet a Vállalkozó 8 napon belül köteles a Megrendelő részére, a Megrendelő bankszámlájára történő átutalással megfizetni. Vagy külön a kötbérre vonatkozó számla kiállítása helyett a Vállalkozóval történő megállapodás alapján történik a kötbér megfizetése.

**Amennyiben Vállalkozó a szerződés részét képező megvalósítási ütemtervtől jelentősen eltér** (azaz a tervezethez képest a munkálatokban **15 napnál** hosszabb csúszás következik be), **Megrendelő jogosult a szerződést azonnali hatállyal rendkívüli felmondással megszüntetni és a munkát mással elvégeztetni**, illetve meghiúsulási kötbért követelni, továbbá kártérítési igényt érvényesíteni.

A kötbér kifizetése nem érinti a Megrendelő azon jogát, hogy a Vállalkozótól a szerződésszegéssel okozott és a kötbér összegével nem fedezett kárának megtérítését követelje.

**IV.2. meghiúsulási kötbér a nettó vállalkozói díj 20%-a.**

**IV.3. Jótállás**

Vállalkozó a szerződésben foglalt valamennyi munkára ……. hónap teljes körű jótállást vállal.

**Jótállási biztosíték:**

A Kbt. 134. § (3) bekezdése alapján a szerződés hibás teljesítésével kapcsolatos jótállási igények biztosítékaként (jótállási biztosíték) a szerződés szerinti, tartalékkeret és áfa nélkül számított **ellenszolgáltatás 5 %-ának megfelelő biztosíték kerül kikötésre**.

**A jótállási biztosíték formája:** A Vállalkozó a Jótállási biztosítékot a Kbt. 134. § (4) bekezdése értelmében a jótállási kötelezettség kezdetének időpontjában, azaz a teljesítésigazolás kiadásának (sikeres és hiánytalan műszaki átadás-átvételt igazoló átadás-átvételi igazolás kiadásának) napján köteles rendelkezésre bocsátani.

Vállalkozó az ajánlatában nyilatkozzon arról, hogy a Kbt. 134. § (5) bekezdése szerint a jótállási biztosítékot határidőre a Megrendelő rendelkezésére bocsátja.

A Kbt. 134. § (6) bekezdés a) pontja alapján a biztosíték kikötése vonatkozásában az ajánlatkérő a közbeszerzési dokumentumokban előírja, hogy a biztosítékok az ajánlattevőként szerződő fél

választása szerint nyújthatóak:

* óvadékként az előírt pénzösszegnek az ajánlatkérőként szerződő fél fizetési számlájára történő befizetésével, átutalásával,
* pénzügyi intézmény vagy biztosító által vállalt garancia vagy készfizető kezesség biztosításával,
* vagy biztosítási szerződés alapján kiállított - készfizető kezességvállalást tartalmazó - kötelezvénnyel.

Jótállási Biztosíték felszabadítása: A Jótállási időszak végén a Felek helyszíni bejárást tartanak, és megállapításaikat jegyzőkönyvben rögzítik. A rögzített hibák kijavítása után, illetve a jegyzőkönyvben foglalt megállapodásnak megfelelően a Jótállási biztosítékot Megrendelő részben, vagy egészben felszabadítja.

A Vállalkozó által kivitelezett munkákra Vállalkozó **a jótállási időn kívül** a jogszabályi rendelkezések szerinti **szavatosságot vállalja**.

Kötelező alkalmasság: a szavatossági kötelezettségek tekintetében az egyes nyomvonal jellegű építményszerkezetek kötelező alkalmassági idejéről szóló 12/1988 (XII.27.) ÉVM-Ipm-KM-MÉM-KVM együttes rendelet alapján Vállalkozó 10 év kötelező szavatosságot vállal.

IV.5.2. A Jótállási időszakon belül a Vállalkozó a Megrendelő által jelzett, a hibás teljesítéssel összefüggő munkarészek kijavítását, - amennyiben az időjárás a javítási technológia alkalmazását lehetővé teszi - 15 napon belül köteles megkezdeni és a műszakilag indokolt időtartamon belül befejezni. Ellenkező esetben Megrendelő jogosult - a Vállalkozó értesítésével - a munkát mással elvégeztetni a Jótállási Biztosíték terhére.

**V. Átadás-átvételi eljárás**

V.1. A Vállalkozó készre jelentése alapján a Megrendelő átadás-átvételi eljárást tűz ki legkésőbb a kivitelezés befejezési határidejére az érintettek meghívásával. A Vállalkozó a készre jelentést – várható késedelem esetén annak írásbeli előrejelzését – a határidő napját megelőző 10. napig köteles eljuttatni a Megrendelőhöz.

V.2. A jelen szerződés szerinti munkák elvégzését követően az átadási dokumentáció része:

* Megvalósulási dokumentáció átadása a Megrendelőnek 2 papír alapú példányban (benne a felhasznált anyagok, szerkezetek és a beépítés minőségének dokumentumaival, vizsgálati eredményekkel, szabványossági minősítő iratokkal, nyilatkozatokkal, stb.)
* A teljesítés feltétele a létesítmény átadása – használatba vételre és üzemeltetésre alkalmas állapotban, az elvárt dokumentumokkal együtt. A garanciális időszakra a jótállási biztosíték létesítéséről szóló okirat átadása a Megrendelő számára a teljesítésigazolás kiadásának és a számla benyújthatóságának feltétele.

V.3. A Megrendelő kapcsolattartó képviselője:

Az Önkormányzat részéről:

Bartalus László osztályvezető

email: [bartalus.laszlo@oroszlany.hu](mailto:bartalus.laszlo@oroszlany.hu)

tel: 20/264-94-32

cím: Polgármesteri Hivatal, 2840 Oroszlány, Rákóczi F. u. 78.

V.4. Vállalkozó képviselője:

Vállalkozó felelős műszaki vezetője MV-VI területen:

név: ……………..

cím: ………………

jogosultság: …………………

mobil: …………., e-mail: ………………………

gyakorlati ideje: …. év

**VI. Pénzügyi feltételek:**

VI.1. **Az ellenszolgáltatás összege:**

Ajánlatkérő az ajánlati árat a műszaki dokumentáció részét képező **költségvetés kiírás alapján** kéri megadni. Kérjük az ajánlattevőket, hogy a költségvetési kiírásban szerepeltessenek minden, a terven szereplő műszaki tartalomhoz, illetve a megvalósításhoz, rendeltetésszerű használatba vételhez szükséges költséget!

|  |  |  |  |
| --- | --- | --- | --- |
| **megnevezés** | **nettó ajánlati ár (Ft)** | **áfa (Ft)** | **bruttó ajánlati ár (Ft)** |
| ***„*Közvilágítás kiépítése a Petőfi udvar 4-5. és 6-7. számú épületek között épülő új parkolónál és a Petőfi udvar 1-2. és 6-7. számú épületek között meglévő parkoló közvilágításának felújítása*”*** a közbeszerzési dokumentumokban meghatározott tartalommal |  |  |  |

**Teljességi nyilatkozat:**

Vállalkozó nyilatkozik, hogy a fenti ajánlati árat **Közvilágítás kiépítése a Petőfi udvar 4-5. és 6-7. számú épületek között épülő új parkolónál és a Petőfi udvar 1-2. és 6-7. számú épületek között meglévő parkoló közvilágításának felújítása tárgyú beruházás - dokumentációban foglalt tartalommal történő megvalósításához**, rendeltetésszerű használatba vételéhez szükséges **minden költségre figyelemmel tette**.

VI.2.

A Kbt. 135. § (1) bekezdése értelmében az ajánlatkérőként szerződő fél **a szerződés teljesítésének elismeréséről (teljesítésigazolás)** vagy az elismerés megtagadásáról legkésőbb az ajánlattevőként szerződő fél teljesítésétől vagy az erről szóló írásbeli értesítés kézhezvételétől számított tizenöt napon

belül írásban köteles nyilatkozni.

A Kbt. 135. § (3) bekezdése értelmében **amennyiben az ajánlattevőként szerződő fél a teljesítéshez alvállalkozót vesz igénybe** – a Ptk. 6:130. § (1)-(2) bekezdésétől eltérően az ajánlatkérő **a következő szabályok szerint fizeti ki a szerződésben foglalt ellenértéket:**

1. az ajánlattevőként szerződő felek legkésőbb a teljesítés elismerésének időpontjáig nyilatkoznak, hogy közülük melyik mekkora összegre jogosult az ellenértékből;
2. az összes ajánlattevőként szerződő fél legkésőbb a teljesítés elismerésének időpontjáig nyilatkozik, hogy az általa a teljesítésbe a 138. § szerint bevont alvállalkozók egyenként mekkora összegre jogosultak az ellenértékből;
3. az ajánlatkérő felhívja az ajánlattevőket, valamint a b) pont szerinti alvállalkozókat, hogy a teljesítés elismerését követően állítsák ki számláikat, egyidejűleg felhívja őket, hogy amennyiben nem szerepelnek az adózás rendjéről szóló 2003. évi XCII. törvény (a továbbiakban: Art.) 36/A. §-a szerinti köztartozásmentes adózói adatbázisban, nyújtsák be a tényleges kifizetés időpontjától számított harminc napnál nem régebbi együttes adóigazolást;
4. az ajánlatkérő az ajánlattevői és az alvállalkozói teljesítés ellenértékét a számla kézhezvételét követő harminc napon belül közvetlenül utalja át minden egyes ajánlattevőnek és alvállalkozónak;
5. a d) pontban foglaltaktól eltérően, ha valamely ajánlattevőnek vagy alvállalkozónak a kifizetés időpontjában az együttes adóigazolás alapján köztatozása van, az ajánlatkérő az ajánlattevői, illetve az alvállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.

**Vállalkozó a következő számla benyújtására jogosult:**

Ajánlatkérő részszámlázási lehetőséget nem biztosít, az ellenszolgáltatás kifizetése a szerződés teljes körű teljesítését követően, a műszaki ellenőri teljesítésigazolás után kiállított számla alapján történik. A számla fizetési határideje: 30 nap. A számla fizetési határideje: 30 nap.

Végszámla: teljes készültségnél. A végszámla benyújtására a hiánymentes átadás-átvételi eljárást igazoló átadás-átvételi jegyzőkönyv és dokumentáció mindkét fél általi aláírását és elfogadását követően van lehetőség.

Jelen szerződésben rögzített vállalkozói díj **átalányáras**, azaz többletmunka elszámolására nincsen mód.

Megrendelő **nem köt ki tartalékkeretet** a beruházás megvalósítására irányuló szerződésben.

Vállalkozó a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.

A szerződés átalánydíjas, ennek megfelelően tárgyát képezi minden olyan munka megvalósítása, amely az ajánlati dokumentációban szerepel (rajzi és szöveges munkarészek), bizonytalanság esetén a Megrendelő számára kedvezőbb megoldás, szerkezet, anyag, stb. alkalmazásával. A munka mennyiségének előzetes ellenőrzése a Vállalkozó feladata.

**VII. Egyéb rendelkezések**

VII.1. Az ajánlattevőként szerződő félnek a szerződéskötés napjáig rendelkeznie kell a jelen szerződés szerinti kivitelezéshez igazodó mértékű és terjedelmű felelősségbiztosítással. A 322/2015. (X.30.) Korm. rendelet 26. §-a alapján ajánlatkérő előírja, hogy az ajánlattevő köteles - legkésőbb a szerződéskötés időpontjára - felelősségbiztosítási szerződést kötni vagy meglévő felelősségbiztosítását kiterjeszteni legalább 10 millió forint/év és 5 millió forint/káresemény mértékű érvényes kivitelezői felelősségbiztosításra.

VII.2. A Kbt. 136. § (1) bekezdése értelmében a Megrendelő Vállalkozó számára előírja a következő rendelkezéseknek való megfelelést:

a nyertes ajánlattevő

1. nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a 143. § (3) bekezdése szerinti ügyletekről az ajánlatkérőt haladéktalanul értesíti.

VII.3. Felek megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a Megrendelők székhelye szerinti bíróság kizárólagos illetékességét kötik ki.

VII.4. A nyertes ajánlattevőként szerződő fél a szerződésszegésével okozott kárért teljes kártérítési felelősséggel tartozik.

VII.5. A jelen szerződésben nem szabályozott kérdésekben a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény, az építőipari kivitelezési tevékenységről szóló 191/2009. (IX. 15.) Kormányrendelet irányadók.

A Felek a jelen szerződést – mint akaratukkal mindenben megegyezőt – jóváhagyólag három egyező példányban írják alá.

**Oroszlány, 2017. január „….”**

|  |  |
| --- | --- |
| **………………………….**  **Oroszlány Város Önkormányzata képviseletében: Lazók Zoltán polgármester** | **……………………….**  **képviseletében:**  **Vállalkozó** |
| **Ellenjegyzem:** |  |
| **……………………….**  **Dr. File Beáta jegyző** |  |

**Pénzügyi ellenjegyzés:**

**………………….………….**

**Bársony Éva osztályvezető**

1. **számú melléklet:** **Részletes megvalósítási ütemterv (Nyertes ajánlattevő által készítendő legkésőbb a szerződéskötés napjáig. A tárgyalás napjáig – 2017. január 23. - a szerződés főbb munkarészeinek tervezett teljesítési ütemtervét kérjük elkészíteni)**
2. **számú melléklet: a nyertes ajánlattevő végső ajánlati árát alátámasztó beárazott költségvetés kiírás**

**Ajánlattevő által a tervezethez fűzött észrevételek: legkésőbb a 2017. január 23-ai tárgyaláson kérjük előadni!**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**